พรรคไทยชนะ

พรรคไทยชนะ (; ย่อ: ทช.) เป็นพรรคการเมืองไทย ปัจจุบันจักรพงศ์ ชื่นดวง เป็นหัวหน้าพรรค และฐานวัฒน์ วิบูลย์ธนสาร เป็นเลขาธิการพรรค

 ประวัติ 
พรรคไทยชนะเกิดจากการรวมตัวของกลุ่มบุคคลที่มีเจตนารมณ์และอุดมการณ์ร่วมกันที่ต้องการก่อตั้งพรรคการเมืองของประชาชนที่เป็นตัวแทนของประชาชนอย่างแท้จริง กลุ่มบุคคลจากภาคประชาชนและจากหลายภาคส่วนร่วมประชุมกัน เพื่อเสนอจดจัดตั้งพรรคไทยชนะ ในวันที่ 11 เมษายน พ.ศ. 2564 ณ อาคารพุทธวิชชาลัย ต่อจากนั้นจึงเสนอจดจัดตั้งพรรคไทยชนะต่อคณะกรรมการการเลือกตั้ง (กกต.) และได้รับรองเป็นพรรคการเมืองเมื่อวันที่ 31 สิงหาคม พ.ศ. 2564 

พรรคไทยชนะ ถือว่าเป็นพรรคการเมืองที่เกิดขึ้นใหม่ในปี พ.ศ. 2564 และภายใน 1 ปี ได้มีการตั้งสาขาภาคและตั้งตัวแทนจังหวัด ตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 และมีสมาชิกไม่น้อยกว่า 10,000 คน ภายใน 4 ปี (มาตรา33(1))ซึ่งพรรคไทยชนะได้มีการดำเนินการด้วยความเรียบร้อย

ในวันที่ 24 เมษายน พ.ศ. 2565 พรรคไทยชนะได้จัดประชุมใหญ่สามัญครั้งที่ 1/2565 เพื่อเลือกตั้งคณะกรรมการบริหารพรรคชุดใหม่จำนวน 13 คนและจัดตั้งสาขาพรรคประจำภาคเหนือที่ จังหวัดเชียงใหม่ ซึ่งที่ประชุมมีมติเลือก จักรพงศ์ ชื่นดวง ให้ดำรงตำแหน่งหัวหน้าพรรคต่อเป็นสมัยที่ 2 ส่วนตำแหน่งเลขาธิการพรรคที่ประชุมมีมติเลือก ฐานวัฒน์ วิบูลย์ธนสาร อดีตรองหัวหน้าพรรคให้ดำรงตำแหน่งเลขาธิการพรรคคนใหม่

ต่อมาในวันที่ 3 มีนาคม พ.ศ. 2566 พรรคไทยชนะได้ เลือกหม่อมราชวงศ์จัตุมงคล โสณกุล อดีตปลัดกระทรวงการคลัง อดีตผู้ว่าการธนาคารแห่งประเทศไทย อดีดรัฐมนตรีว่าการกระทรวงแรงงาน เป็นแคนดิเดตนายกรัฐมนตรีของพรรค จากนั้นในวันที่ 19 มีนาคม พ.ศ. 2566 พรรคไทยชนะได้จัดประชุมใหญ่สามัญ ครั้งที่ 1/2566 เพื่อแก้ไขเปลี่ยนแปลงข้อบังคับพรรคประกาศนายทะเบียนพรรคการเมือง เรื่อง การเปลี่ยนแปลงข้อบังคับพรรคไทยชนะ

พรรคไทยชนะผ่านการเลือกตั้งสมาชิกผู้แทนราษฎรไทย พ.ศ. 2566 โดยส่งผู้สมัคร สส.แบบบัญชีรายชื่อ จำนวน 39 คน และ สส.แบบเขตเลือกตั้ง จำนวน 10 คน รวมส่ง สส. ทั้งหมดจำนวน 49 คน

 อ้างอิง 

 แหล่งข้อมูลอื่น 



ไทยชนะ
หมวดหมู่:พรรคการเมืองไทยที่ก่อตั้งในปี พ.ศ. 2564